Марк Сэлбі разглядаўся як адзін з галоўных фаварытаў на перамогу ў Крусібле, аднак не сумеў дасягнуць поспеху. У першым матчы супраць 21-га нумара рэйтынгу Марка Кінга Сэлбі лідзіраваў з лікам 5:4 пасля першай сесіі, але прайграў чатыры стартавыя партыі пасля перапынку і саступіў з лікам 8:10, вылецеўшы з спаборніцтва ў першым жа раўндзе і стаўшы адным з галоўных расчараванняў чэмпіянату. Пасля гэтага Марк узяў своеасаблівы рэванш у Кінга, адолеўшы яго ў вырашальнай групе Championship League з лікам 4:0, пасля чаго выйшаў з групы з другога месца і ў паўфінале быў мацней за Шона Мёрфі (3:2), а ў фінале саступіў паўфіналісту чэмпіянату свету Джо Пэры з лікам 1:3, не сумеўшы завяршыць сезон чарговай перамогай. Тым не менш, стабільная паспяховасць англічаніна на працягу сезона прынесла яму чацвёрты радок у сусветным рэйтынгу на наступны сезон пасля чэмпіёна свету Роні О'Салівана, Стывена Магуайра і Шона Мёрфі і ўваходжанне ў кагорту галоўных фаварытаў на любым снукерным турніры.